Source: https://www.hotnews.ro/stiri-esential-22879131-ordonanta-privind-sectia-investigare-infractiunilor-din-justitie-dezbatuta-ccr-16-ianuarie.htm
Timestamp: 2019-10-22 04:11:24+00:00
Document Index: 2679

Matched Legal Cases: ['CCR ', 'CCR ', 'CCR ', 'CSM ', 'CSM ', 'CSM ']

Ordonanța privind secția de investigare a infracțiunilor din justiție, dezbătută de CCR pe 16 ianuarie - Esential - HotNews.ro
Ordonanța privind secția de investigare a infracțiunilor din justiție, dezbătută de CCR pe 16 ianuarie
Vineri, 21 decembrie 2018, 11:10 Actualitate | Esenţial
Curtea Constituțională a României va dezbate pe 16 ianuarie sesizarea de neconstituționalitate depusă de PNL și USR asupra legii de aprobare a ordonanței care vizează înființarea secției pentru anchetarea infracțiunilor din justiție.
PNL și USR au sesizat, marți, CCR referitor la ordonanța de urgență nr. 90/2018 privind unele măsuri pentru operaţionalizarea Secţiei pentru investigarea infracţiunilor din Justiţie.
Opoziția a cerut instituției să sesizeze și Curtea de Justiție a UE. Reprezentanții PNL și USR mai cer Curții Constituționale să suspende soluționarea sesizării lor de neconstituționalitate până la pronunțarea unei hotărâri preliminare de către CJUE cu privire la întrebările formulate.
Partidele de Opoziție aduc în discuție raportul MCV al Comisiei Europene, din 13 noiembrie, care conține opt recomandări pentru România, între care:
a.) Referitor la Legile justiției, suspendarea imediată a punerii în aplicare a legilor justiției și a ordonanțelor de urgențe subsecvente, revizuirea legilor justiției, ținând seama pe deplin de recomandările formulate în cadrul MCV, precum și de recomandările Comisiei de la Veneția și ale GRECO.
”Înființarea, în temeiul legilor justiției modificate, a noii secții de anchetare a infracțiunilor comise de magistrați dă naștere unei îngrijorări deosebite în ceea ce privește lupta împotriva corupției, întrucât o nouă structură ar putea fi mai vulnerabilă în ceea ce privește independența decât a fost cazul până în prezent în ceea ce privește DNA, dat fiind că ar putea fi utilizată ca instrument suplimentar de intimidare a magistraților și de exercitare de presiuni asupra acestora. În plus, fiind un departament cu atribuții generale care acoperă toate categoriile de infracțiuni comise de magistrați, acestuia îi va lipsi, de asemenea, expertiza în ceea ce privește anchetarea infracțiunilor de corupție specifice, iar impactul ar fi amplificat dacă anchetarea tuturor persoanelor care au legătură cu un caz în care este implicat un magistrat nu ar mai intra în competența DNA.”, se arată în sesizare.
b.) Referitor la noua Secție specială din cadrul PICCJ, s-au reținut următoarele: ”...noua secție pentru investigarea infracțiunilor comise de magistrați. Crearea acestui nou serviciu ar putea fi percepută ca un instrument (suplimentar) pentru a exercita presiuni asupra judecătorilor. Justificarea aplicării unui tratament special în cazul magistraților în comparație cu alți funcționari publici nu a fost clarificată. În plus, Direcția Națională Anticorupție (DNA) are deja o experiență solidă în investigarea și urmărirea cazurilor de corupție din rândul magistraților.”
La 10 octombrie, Guvernul a adoptat o ordonanță de urgență cu privire la măsurile provizorii necesare pentru înființarea noii secții speciale de urmărire penală pentru investigarea magistraților. Ordonanța modifică ad interim normele și criteriile pentru numirea procurorului-șef, a procurorului-șef adjunct și a procurorilor din cadrul secției. (...) În avizul său, Comisia de la Veneția a subliniat importanța garanțiilor procedurale, cum ar fi organizarea unui concurs bazat pe proiecte pentru postul de procuror general și implicarea plenului CSM (și anume, judecători și procurori) în procedura de numire. CSM a aplicat normele modificate prevăzute de ordonanța de urgență, iar președintele CSM a emis o declarație la 23 octombrie, dată la care secția a intrat în funcțiune.
Oh, nu zău (Vineri, 21 decembrie 2018, 12:20)
Justițiarii nu fură? Pe langa salariul de 2000€ câte mii de euro fac din spaga in fiecare lună? Cine i controlează pe tâlharii ăștia?
Zic si eu (Vineri, 21 decembrie 2018, 14:41)
JustinCase [utilizator] i-a raspuns lui Traian2015
Talharii aia cu pensii speciale si imunitate?
'E perfecta "va emite pe gura..... (Vineri, 21 decembrie 2018, 15:54)
...tov.Dormeanu-sef de curte psd.